**KISKŐRÖS VÁROS POLGÁRMESTERE**

**ELŐTERJESZTÉS**

(sürgősséggel a Képviselő-testület 2018. november 21-i ülésére)

### TÁRGY: A MAGYARORSZÁGI EVANGÉLIKUS EGYHÁZZAL KÖTÖTT MEGÁLLAPODÁSMÓDOSÍTÁSA

Kiskőrös Város Képviselő-testülete a 67/2012. számú határozatával támogatta, a Petőfi Sándor Általános Iskola a Gimnázium és Szakközépiskola működtetésének és intézményeinek ingyenes átadását a Magyarországi Evangélikus Egyház részére 50 éves időtartamra 2012. augusztus 21. napjától.

A megállapodás keretében átadásra került a 0311/20 hrsz-on nyilvántartott szőlő és út, szántó, kivett út – művelési ágú, 6 ha 6785 m2 nagyságú tanterület.

A földterületet az iskola a szakgimnáziumi gyakorlati oktatás céljára hasznosította.Az intézmény igazgatója jelezte, hogy a vincellér tanulók száma az utóbbi években csökken, valamint a földtörvény változása miatt a földterület művelése az iskola részéről nem gazdaságos, ezért a 0311/20 hrsz „c”,„d” és „f” alrészletén nyilvántartott szántó és út művelési ágban lévő összesen 4 ha 4487 m2 területrészt vissza kívánja adni tulajdonos részére.

A megállapodás módosítását indokolja továbbá, hogy az intézményigazgatója jelezte az Önkormányzat felé, hogy azáltalános iskola tanterem hiánnyal küzd.

Kiskőrös Város Képviselő-testülete az53/2018 számú határozatával döntött a 3160hrsz-ú természetben Kiskőrös, Petőfi S. u. 9. szám alatti ingatlan megvásárlásáról.Az Önkormányzat ezen ingatlant kívánja átadni térítésmentesen a Magyarországi Evangélikus Egyház részére oktatási, nevelési közfeladat ellátása céljából.

A nemzeti vagyonról szóló 2011. évi CXCVI. törvény 11. § (13) bekezdése alapján a *”nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.”*

Az intézményfenntartó és az intézményvezető véleménye szerint a fenti ingatlanon jelenleg fennálló épület az oktatási, nevelési, közösségi feladatok ellátására nem alkalmas, jogszabályi előírásoknak nem felel meg, ezért az ingatlanon lévő épületet szándékában áll lebontani és új 2-3 tantermes, az előírásnak megfelelő épületet építtetni. A bontást és annak költségeit az iskola viseli.

Az iskola területének és a megvásárolt ingatlan területének összevonását eredményező telekalakítási eljárást az Önkormányzat, mint az ingatlanok tulajdonosa folytatja le viselve az eljárás költségeit.

Az előterjesztés sürgősségét indokolja, hogy a fenntartó álláspontja a képviselő-testületi anyag kiküldését követően érkezett a hivatalhoz.

Fentiekre figyelemmel javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2018. november21.**

 **Domonyi László sk.**

 **polgármester**

### HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzatának kizárólagos tulajdonát képező,3160hrsz-on nyilvántartott, Kiskőrös, Petőfi S. út 9. szám alatti kivett lakóház, udvar művelési ágban lévő, 755 m2 alapterületű, ingatlan térítésmentesen átadásra kerüljön a Kiskőrösi Evangélikus Egyház Petőfi Sándor Általános Iskolája Gimnáziuma és Szakgimnáziuma részére oktatás, nevelés, mint közfeladat biztosítására,
2. egyetért azzal, hogy az 1. pontban megjelölt ingatlanon fennálló épület elbontásáról – saját költségén – az intézmény gondoskodjon, azzal, hogy az inatlanok összevonását eredményező telekalakítási eljárást Kiskőrös Város Önkormányzata, mint tulajdonos folytassa le és viselje annak költségeit,
3. egyetért azzal, hogy a Kiskőrösi Evangélikus Egyház Petőfi Sándor Gimnáziuma és Szakgimnáziuma kezelésében lévő 0311/20 hrsz „c”, „d” és „f” alrészletén nyilvántartott szántó és út művelési ágban lévő összesen 4 ha 4487 m2 területrész Kiskőrös Város Önkormányzata használatába visszakerüljön,
4. felhatalmazza a polgármestert a határozat-tervezet mellékletét képező, megállapodás-tervezet III. számú módosításának aláírására, a kapcsolódó jognyilatkozatok megtételére.

**Felelős:** polgármester

**Határidő:** értelemszerűen